དང་པོ་ཚིག་བཅད་འདིས་སྙན་ངག་གི་སྲོག་བསྟན་ཡོད་པར་འདོད་མཁན་རྒྱལ་དབང་ལྔ་པ་ཆེན་མོས་ནི།ཚིག་བཅད་འདིས་སྙན་ངག་གི་སྲོག་ཤུགས་ལ་བསྟན་པ་ཡིན་ཏེ།དཔེར་ན།སྲོག་ལྡན་གྱི་སྐྱེས་བུ་ལུས་མཛེས་པ་ལ་རྒྱན་གྱིས་སྤྲད་པ་བཞིན་ཞེས་གསུངས་ནས།སྙན་ངག་སྲོག་ལྡན་གྱི་ལུས་བཅད་ལྷུག་སྤེལ་མ་སོགས་གང་ཡིན་ལ་སྒྲ་དོན་གབ་ཚིག་སོགས་མཛེས་རྒྱན་གྱིས་ལེགས་པར་སྤྲད་པས།སྙན་ངག་གི་སྐྱེ་བོ་གང་དེ་ནི་བློ་གྲོས་དང་ལྡན་པའི་མི་རྣམས་ཀྱི་མིག་མཛེས་ཤིང་ཡིད་དུ་འོང་བར་འགྱུར་བ་ཡིན་ཚུལ་གསུངས་པ་དང་།དེར་ཟུར་མཁར་བ་བློ་གྲོས་རྒྱལ་པོས།སྔོོན་བྱུང་གཏམ་དང་སྡེ་བཞིའམ།གྲོང་ཁྱེར་རྒྱ་མཚོད་རི་དང་།།བརྗོད་བྱའི་དོན་ནི་སྲོག་ཡིན་ནོ།།ཞེས་གསུངས་ནས་སྙན་ངག་ལ་སྲོག་ཡོད་པ་ཙམ་དུ་མ་ཟད།སྙན་ངག་གི་བརྗོད་བྱའི་དོན་དེ་ཉིད་སྙན་ངག་གི་སྲོག་ཏུ་གཏན་འབེབ་མཛད་པ་དང་།